Zameranie aktivity: Abecedár ovocia a zeleniny
Cieľ: Viesť žiakov k správnemu spôsobu života. Vedieť pomenovať správne ovocie, alebo  zeleninu na jednotlivé písmená abecedy. Poznať význam jednotlivých druhov ovocia a zeleniny pre zdravie človeka.

Vyučovací predmet: Slovenský jazyk a literatúra
Ročník: 7. a 8. ročník variant A, 7. ročník variant B (spolu 11 žiakov)
Téma: Abeceda

Pomôcky: pastelky, papier, nožnice, pracovné listy s obrázkami ovocia a zeleniny

Príprava: - spoločne si zopakujeme, aký má význam ovocie a zelenina pre človeka
           - zopakujeme si spoločne abecedu
Postup (priebeh aktivity): Každý žiak sa snaží nakresliť ovocie alebo zeleninu, potom ich vystrihne a podľa písmen abecedy tvoríme Abecedár – k písmenu prilepíme ovocie, alebo zeleninu, samozrejme si hovoríme, aký význam má pre človeka, čo by sme si z toho vedeli pripraviť,  uvariť, a pod.

Zhrnutie: Žiakom sa aktivita veľmi páčila, boli prekvapení, koľko ovocia a zeleniny máme, a to na každé písmenko abecedy. Naučili sa, že každé ovocie a zelenina obsahuje množstvo vitamínov, ktoré posilňujú imunitu.

Prílohy:

Denná téma:  Zelenina a ovocie
Názov aktivity:  Prvý dojem a ochutnávka
Predmet: Vecné učenie – 2. ročník
Cieľ aktivity:  Zapojením zmyslov – zrak a chuť – rozoznať skutočnú chuť ovocia a zeleniny. 
Pomôcky:  rôzne druhy ovocia a zeleniny
Priebeh aktivity:
Na dvoch tanieroch mali žiaci rozdelené ovocie a zeleninu. Ich úlohou bolo pomenovať ich a povedať, kde sa využívajú, ako chutia. Potom sme jednotlivo žiakom zaväzovali oči a oni mali hádať, čo práve jedia. Išlo im to výborne. Po tejto úlohe žiaci všetko s veľkou chuťou zjedli.
Zhrnutie: zistili sme, že žiakom chutila aj reďkovka, hoci ju pred tým nikdy nejedli a z ovocia im najviac chutil banán. Teraz už vieme, že všetko, čo sme mali na tanieri je plné vitamínov.




















Zameranie aktivity: Hra na záhradníka.                                                    
Cieľ: Prostredníctvom hry rozoznávať jednotlivé druhy ovocia  a zeleniny.
 
Vyučovací predmet: Vecné učenie, Literárna výchova
Ročník: 3. roč. (spolu 10 žiakov)
Téma: Zelenina a ovocie

Pomôcky: obrázky ovocia a zeleniny, magnetická tabuľa,

Príprava: na začiatku vyučovacej hodiny som žiakov privítala a spýtala sa ich, či vedia kto je to záhradník. Porozprávali sme sa o tom, čo záhradník robí, kde pracuje, aké náradie používa pri svojej práci. O tom, ako sa stará o zeleninu a ovocie vo svojej záhrade. (Rozhovor so žiakmi o práci záhradníka). Po krátkom rozhovore som žiakom povedala, že sa teraz na takého záhradníka spolu zahráme. 

Postup: k tomu, aby sme sa mohli zahrať na záhradníka sme  potrebovali obrázky ovocia a zeleniny, uložené na učiteľskom stolíku otočené obrázkom nadol. Na jednu stranu tabule som napísala OVOCIE a na druhú stranu ZELENINA. Žiakom som povedala krátku básničku: Mám ja veľkú záhradu, poznám v nej každý kút, poď si Saška ku mne niečo odtrhnúť. Po vyzvaní žiačka prišla ku stolíku a vybrala si jeden obrázok. Žiačka pomenovala čo na obrázku vidí a obrázok priradila ku kategórii ovocia, zeleniny. Spolu s vyvolanou žiačkou sme zopakovali básničku a vyzvali sme ďalšieho žiaka, ktorý prišiel k stolíku a vyberal si obrázok. Takto sme si otočili a rozdelili všetky obrázky. Pri tom sme si povedali, odkiaľ ovocie, zelenina pochádza, či rastie u nás, na strome, na kríku, kedy dozrieva, kedy ho zbierame. 

Zhrnutie: žiaci sa oboznámili s prácou záhradníka. Hravou formou spoznávali a pomenovávali jednotlivé druhy ovocia a zeleniny, ich triedenie. 























Zameranie aktivity: Chutný koláčik, šťavnatý  šalátik
Cieľ: Prostredníctvom hry spoznávať využitie, spracovanie, uskladnenie ovocia a zeleniny.

Vyučovací predmet: Vecné učenie, Literárna výchova
Ročník: 3. roč. (10 žiakov)
Téma: Zelenina a ovocie

Pomôcky: obrázky ovocia a zeleniny, obrázky spracovaného ovocia a zeleniny, magnetická tabuľa,

Príprava: z predchádzajúcej aktivity nám ostali na tabuli obrázky ovocia a zeleniny. Na učiteľskom stolíku sme mali opäť rozložené obrázky, ale so spracovaným ovocím a zeleninou (kompót, koláč, lekvár, zeleninový šalát, miska so zemiakovou kašou....). Žiakov som sa opýtala, ako oslavujú svoje narodeniny. Navodila som tému pečenia sladkého jablkového koláča. So žiakmi sme si povedali čo všetko potrebuje mamička, aby im na narodeninovú oslavu upiekla sladký jablčník, alebo palacinky so sladkým lekvárom.   
Postup: žiaci opäť chodili k tabuli a vyberali si obrázok. Spoločne sme pomenovali čo je znázornené na obrázku. Žiaci priraďovali obrázok so spracovaným ovocím, zeleninou k príslušnému obrázku ovocia, zeleniny. Pritom sme si hovorili, ako sa dá ovocie, zelenina spracovať, uskladniť na zimu. Či sa dá konzervovať, zamraziť, uvariť sladký lekvár alebo uskladniť v pivnici. 

Zhrnutie: táto aktivita nadväzuje na predchádzajúcu. Žiaci sa oboznámili so spracovaním, uskladnením, využitím jednotlivých druhov ovocia a zeleniny. Naučili, že ovocie sa dá zamraziť a v zimnom období použiť na prípravu sladkého koláča. Tiež sa oboznámili, so spracovaním zeleniny a jej využitím v kuchyni. 
























Zameranie aktivity: Kde sa vzal?                                                     
Cieľ: Správne priradiť jednotlivé druhy ovocia, zeleniny k stromu, kríku na ktorom rastie. 

Vyučovací predmet: Vecné učenie, Literárna výchova
Ročník: 2. – 4. roč. (spolu 10 žiakov)
Téma: Zelenina a ovocie

Pomôcky: didaktická hra – kartičky s ovocím, zeleninou, podložky na ukladanie kartičiek 

Príprava: rozhovor so žiakmi o tom, čo rastie na stromoch, kríkoch, na zemi (jablká, maliny, jahody, paradajky, hrach...). O tom aké stromy poznáme. (ihličnaté, listnaté – ovocné.) 

Postup: žiakov som rozdelila do dvoch skupín. Oboznámila som ich s pravidlami súťaže. Ich úlohou bolo vybrať kartičku s ovocím, zeleninou, umiestniť ju na podložku. K nej priradiť kartičku s obrázkom na čom jednotlivé ovocie, zelenina rastie. K tomu bolo potrebné napísať, aké druhy ovocia, zeleniny majú na obrázku. Skupina, ktorá skončila úlohu ako prvá vyhrala. 

Zhrnutie: Prácu v skupine žiaci veľmi obľubujú. Rozvíjajú si pri nej vzájomné kolektívne vzťahy, učia sa vzájomnej spolupráci. 































Zameranie aktivity: Čo to je?  
Cieľ: Rozvíjať taktilné (hmatové) vnímanie.                                                     

Vyučovací predmet: Vecné učenie, Literárna výchova, Pracovné vyučovanie
Ročník: 3. roč. (spolu 10 žiakov)
Téma: Zelenina a ovocie

Pomôcky: čerstvé ovocie, zelenina, miska, šatky 

Príprava: –  na túto úlohu sme si pripravili ovocie a zeleninu, ktoré sme si dôkladne očistili a umyli. Potom sme si všetko pekne nakrájali a dali do misky, ktorú sme zakryli šatkou. Žiakom som povedala, že sa zahráme na detičky, ktoré majú choré oči a nemôžu ovocie a zeleninu vidieť, tak ako ich vidia oni. Povedala som im, že to čo chcú tieto deti zjesť si pozerajú len prostredníctvom rúk. Ovocie alebo zeleninu poznávajú hmatom, alebo čuchom. 

Postup: žiaci chodili ku tabuli, kde som im zaviazala oči.  Ich úlohou  bolo vybrať si spod šatky kúsok ovocia, zeleniny a hádať čo majú v ruke. Žiaci mohli ovocie ovoňať, ochutnať. Na základe svojho vnímania hádali čo držia v ruke. 
Zhrnutie: žiakom sa táto aktivita páčila. Pri tejto aktivite si žiaci rozvíjali svoje vnímanie prostredníctvom hmatu a čuchu. Tiež mali možnosť si prostredníctvom hry uvedomiť, aké ťažké je byť nevidomým, a aké je dôležité chrániť si svoje zdravie. 































Názov aktivity:  Kamaráti ovocníčkovia 
Cieľ aktivity: Zábavnou formou  spoznať jednotlivé druhy ovocia a zeleniny.

Vyučovací predmet: Vecné učenie, Literárna výchova, Pracovné vyučovanie
Ročník: 1. ročník variant A a variant B, 2. ročník variant B (spolu 7 žiačok)
Téma: Zelenina a ovocie

Pomôcky: Power Point prezentácia,   makety ovocia a zeleniny na tabuli , obrázky ovocia a zeleniny, PL
Priebeh aktivity:
· najmladšie deti sa formou prezentácie presunuli po potulkách za ovocím a zeleninou, pričom si spoločne zopakovali akú farbu jednotlivé druhy ovocia a zeleniny majú, či rastú u nás alebo ich kupujeme, či rastú na strome  a ako chutia
· pri niektorých druhoch sme si zaspievali pesničku (červené jabĺčko), povedali básničku (spadla hruška zelená), zatancovali (šošovička, hrášok,...) a i takouto formou  ovocie a zeleninu spoznávali 
· na záver deti  na tabuli delili ovocie a zeleninu
· nakoniec jednotlivé druhy ovocia  a zeleniny na pracovných listoch vyfarbili podľa skutočnosti 
Zhrnutie: V rámci tejto aktivity si zábavnou formou obohatili a zároveň utvrdili svoje poznatky o ovocí.

